Príloha č. 7.2.

**II. Otázky a odpovede k distribúcii a zberu jódových profylaktík**

**Často kladené otázky k výmene jódovej profylaxie**

*Aké má zabezpečenie jódovej profylaxie zákonné podmienky?*

Zabezpečenie jódovej profylaxie sa realizuje na základe § 16 ods. 1 písm. a) zákona NR SR č. 42/1994 Z. z. o civilnej ochrane v znení neskorších predpisov, a to držiteľom povolenia na prevádzku jadrových zariadení AE Bohunice a AE Mochovce, ktorým sú Slovenské elektrárne, a. s. podľa § 4 ods. 11 písm. a) bodu 1. vyhlášky MV SR č. 533/2006 Z. z. o podrobnostiach o ochrane obyvateľstva pred účinkami nebezpečných látok sa plánuje a vopred zabezpečuje pre obyvateľstvo v oblasti ohrozenia v okolí jadrového zariadenia.

*Z akého dôvodu distribúciu profylaxie koordinuje Ministerstvo vnútra SR?*

Držiteľ povolenia na prevádzku jadrových zariadení AE Bohunice a AE Mochovce, ktorým sú Slovenské elektrárne, a.s. požiadal Ministerstvo vnútra SR o pomoc pri distribúcii a zbere profylaktík pre obyvateľstvo v oblasti ohrozenia v okolí jadrového zariadenia . Vzhľadom na pozitívne skúsenosti z obdobných aktivít v predchádzajúcich rokoch, distribúcia a zber sú koordinované územne príslušnými okresnými úradmi, podľa dohodnutých pravidiel.

*Kde a kedy si mám ísť vyzdvihnúť nové jódové profylaktiká?*

Vo väčšine prípadov nové profylaktiká budú distribuovať svojim občanom mestá a obce. Prosím pozorne sledujte informačné kanály, ktoré Vaše mesto či obec používajú – dedinský rozhlas, mestskú televíziu, miestne periodiká a podobne. Zároveň môžete pri preberaní nových tabliet odovzdať staré, expirované profylaktiká.

*Čo ak nenájdem staré jódové profylaktiká? Vydajú mi nové?*

Profylaktiká Vám budú vydaná aj bez odovzdania starých exspirovaných tabliet. Ak ich nájdete neskôr, môžete ich odovzdať buď na mieste, kde ste si prevzali nové, alebo tablety jednoducho odovzdajte, ako iné staré lieky do lekárne.

*Čo ak nestihnem vyzdvihnúť jódové profylaktiká do stanoveného termínu?*

Nevyzdvihnuté balenia jódovej profylaxie ostávajú mestu a obci. Návrh štátnej správy je, aby mali mestá a obce príručnú zásobu profylaxie pre ďalšiu distribúciu na oddelení matriky, kde sa spravidla nahlasuje trvalý pobyt, ale aj registrujú novonarodení.

*Nenahlasoval som si v obci pobyt. Dostanem jódové profylaktiká?*

Nie, ak nemáte v obci trvalý, alebo registrovaný prechodný pobyt, poskytnuté dočasné útočisko, profylaxia Vám nebude vydaná. Obce a mestá ale budú vydávať profylaxiu novoprihláseným obyvateľom na oddelení matriky. Pre tento účel majú možnosť vyžiadať si doplnenie svojich zásob profylaxie z rezervy, ktorá je vytvorená (10% z celkového požadovaného počtu obstaraných balení).

*Ktorých obcí sa výmena profylaxie týka?*

Zoznam obcí je v prílohe

**Často kladené otázky k užitiu profylaxie**

*Prečo sa používa jódová profylaxia?*

Pravdepodobnosť havárie v jadrovej elektrárni s únikom rádioaktívnych látok do okolia je veľmi nízka. Ak by však k takejto situácii došlo, v skorej fáze (rádovo niekoľko dní), by sa na ožiarení obyvateľov významnou mierou podieľali rádioizotopy jódu. Jód je prchavá látka, ktorá by pri porušení tesností bariér v elektrárni unikala do okolia spolu so vzácnymi plynmi.

Riziko, ktoré predstavuje rádioaktívny jód je špecifické. Pri vdýchnutí (inhalácii) alebo požití (ingescii) jódu dochádza k jeho hromadeniu v štítnej žľaze, a to bez ohľadu na to, či je jód rádioaktívny alebo nie. Ak je jód, ktorý sa dostal do organizmu, rádioaktívny a hromadí sa v štítnej žľaze, vzhľadom na malý rozmer žľazy, je to vlastne rádioaktívny žiarič, ktorý v prvom rade ožaruje a ohrozuje samotnú štítnu žľazu. V ľudskom organizme sa nachádza od 20 do 50 mg jódu. Z celkového množstva sa v štítnej žľaze nachádza 10 – 15 mg (t.j. 20-30%). Jód je potrebný pre produkciu hormónov štítnej žľazy.

*Ako profylaxia chráni?*

Účinným preventívnym opatrením v takomto prípade je nasýtiť (saturovať) štítnu žľazu nerádioaktívnym jódom ešte pred tým, ako sa v štítnej žľaze začne rádioaktívny jód hromadiť. V oblasti ohrozenia jadrovej elektrárne (21-kilometrové okolie elektrárne AE Bohunice V2 a 20 km okolie Mochoviec) je distribuovaný neaktívny jód vo forme tabletiek jodidu draselného, aby ho obyvatelia mali k dispozícii a mohli ho použiť, ak to by to bolo potrebné. Nasýtená štítna žľaza potom rádioaktívny jód prijíma len minimálne, preto sa rádioaktívny jód z tela vylúči

*Kedy profylaxiu užiť?*

Vtedy, keď príslušné orgány – vláda / úrad miestnej samosprávy / orgány civilnej ochrany / úrad verejného zdravotníctva – vydajú pokyn na jej užitie.

Predčasné užitie jódu sa neodporúča, lebo potom nemusí byť dostatočne účinný, keď to bude skutočne potrebné, a nebudete už mať k dispozícii dostatok dávok. Nasýtenie štítnej žľazy neaktívnym jódom je účinné len obmedzenú dobu. Ak je organizmus vystavený rádioaktívneho jódu v ovzduší dlhšiu dobu, môže byť potrebné profylaxiu opakovať. Z toho dôvodu sa každému obyvateľovi vydávajú do domácnosti dve dávky profylaxie.

*Aké dávky stabilného jodidu draselného sú potrebné?*

Jódové tablety je potrebné užívať podľa pokynov uvedených v Príbalovom letáku k lieku s názvom „Jodid draselný G.L: Pharma 65 mg tablety“.

Užitie vyšších dávok jodidu draselného, ako je uvedené nezvyšuje ochranný efekt. Ak to radiačná situácia bude vyžadovať, kompetentný orgán obyvateľom oznámi, aby po 24 alebo 48 hodinách užili ešte polovičnú dávku jodidu draselného.

*Môže mať užitie jódových tabliet škodlivé účinky?*

Jódová profylaxia sa v prípade radiačnej havárie vykonáva u všetkých osôb vrátane tehotných a dojčiacich žien. Výnimku tvoria osoby precitlivené na jódové preparáty alebo tie, ktoré sa liečili alebo liečia na poruchy funkcie štítnej žľazy. Vedľajšie účinky sú veľmi zriedkavé a z hľadiska zdravia nie sú závažné.

*Čo robiť, keď mám po užití zdravotné ťažkosti?*

Osoby, ktoré sa obávajú vedľajších účinkov a žijú v oblasti ohrozenia, nájdu potrebné informácie v príbalovom letáku k lieku s lieku s názvom „Jodid draselný G.L: Pharma 65 mg tablety“. Taktiež sa môžu vopred informovať o možných vedľajších účinkoch u svojho lekárnika alebo lekára.

*Čo urobiť, keď sme v úkryte a nemáme dostatočné množstvo tabliet pre všetky osoby?*

Prednostne dať profylaktiká deťom - sú citlivejšie. Svetová zdravotnícka organizácia konštatovala, že osobám starším ako 40 rokov je potrebné dávať profylaktiká len vtedy, ak sa očakáva veľmi vysoká dávka v štítnej žľaze (okolo 5 Gy). Naše predpisy zatiaľ takéto obmedzenie profylaxie neuvádzajú.

**Často kladené otázky k systému ochrany obyvateľstva**

*Prečo sa profylaxia distribuuje do domácností?*

Aby sa skrátil reakčný čas v prípade veľkej jadrovej havárie. Sú aj iné stratégie distribúcie jódovej profylaxie – napríklad do lekární (ide o liečivo), alebo do skladov civilnej ochrany. Slovensko sa rozhodlo pre túto stratégiu – distribúciu do domácností, škôl, pracovísk a pod. Aj v tomto prípade existujú riziká – napríklad neprevzatie jódovej profylaxie, prípadne jej nevhodné užitie. Prínosy sú najmä vo včasnom užití pred vystavením organizmu rádioaktívnemu jódu, ak by k havárii došlo.

*Prečo sa distribuuje len v regiónoch v okolí jadrových elektrární?*

Výroba a distribúcia jódovej profylaxie sú spojené s určitými nákladmi. Distribúcia v oblasti ohrozenia je snaha o primeranú prípravu vzhľadom na možné riziko.

*Aké iné opatrenia na ochranu obyvateľstva existujú?*

V prípade expozície voči akejkoľvek nebezpečnej látke existujú tri jednoduché pravidlá, ako jej predísť, resp. znížiť riziko poškodenia zdravia:

1) **bariéry** – uzavrieť nebezpečnú látku tak, aby neopustila určené priestory – toto je princíp, ktorý sa používa pri bežnej prevádzke jadrových elektrární. V prípade jadrových havárií sem potom patria opatrenia ako ukrytie, ale aj jódová profylaxia (stabilný jód je bariérou pre ukladanie rádioaktívneho jódu v štítnej žľaze)

2) **čas** - expozície skrátiť na minimum – používa sa vtedy, keď nie je možné, alebo želateľné vyhnúť sa žiareniu – napr. pri diagnostike v medicíne

3) **vzdialenosť** - vzdialiť sa z dosahu nebezpečnej látky – opatrenia dočasnej evakuácie alebo presídlenia, ako aj zákaz konzumácie nechránenej vody a potravín

*Ako nakladať s distribuovanými tabletkami?*

Liek je potrebné skladovať mimo dohľadu a dosahu detí. Veľmi dôležité je pamätať si, kde sú tabletky uložené. Uschováva sa v pôvodnom obale na ochranu pred svetlom a vlhkosťou pri teplote do 25 °C. Vhodné je liek uschovávať na trvalom mieste, aby bol okamžite k dispozícii v prípade potreby. Ďalšie informácie sú uvedené v príbalovom letáku k lieku s názvom „Jodid draselný G.L: Pharma 65 mg tablety“.

*Kde môžem získať ďalšie informácie o jódovej profylaxii?*

V prípade, že Vám odpovede neposkytli dostatočné informácie, môžete sa obrátiť s prípadnými otázkami na Slovenské elektrárne, a.s. Ak sa otázka týka priamo liečiva, jeho účinkov a pod., tak na príslušný regionálny úrad verejného zdravotníctva.

**Príloha: Zoznam obcí, ktorých sa týka výdaj a výmena jódových profylaktík**

|  |  |  |  |
| --- | --- | --- | --- |
|  | **mesto / obec** | **okres** | **kraj** |
|  | Sereď | Galanta | Trnava |
|  | Šalgočka | Galanta | Trnava |
|  | Vinohrady nad Váhom | Galanta | Trnava |
|  | Zemianske Sady | Galanta | Trnava |
|  | Bojničky | Hlohovec | Trnava |
|  | Červeník | Hlohovec | Trnava |
|  | Dolné Otrokovce | Hlohovec | Trnava |
|  | Dolné Trhovište | Hlohovec | Trnava |
|  | Dolné Zelenice | Hlohovec | Trnava |
|  | Dvorníky | Hlohovec | Trnava |
|  | Hlohovec | Hlohovec | Trnava |
|  | Horné Otrokovce | Hlohovec | Trnava |
|  | Horné Trhovište | Hlohovec | Trnava |
|  | Horné Zelenice | Hlohovec | Trnava |
|  | Jalšové | Hlohovec | Trnava |
|  | Kľačany | Hlohovec | Trnava |
|  | Koplotovce | Hlohovec | Trnava |
|  | Leopoldov | Hlohovec | Trnava |
|  | Madunice | Hlohovec | Trnava |
|  | Merašice | Hlohovec | Trnava |
|  | Pastuchov | Hlohovec | Trnava |
|  | Ratkovce | Hlohovec | Trnava |
|  | Sasinkovo | Hlohovec | Trnava |
|  | Siladice | Hlohovec | Trnava |
|  | Tekolďany | Hlohovec | Trnava |
|  | Tepličky | Hlohovec | Trnava |
|  | Trakovice | Hlohovec | Trnava |
|  | Žlkovce | Hlohovec | Trnava |
|  | Banka | Piešťany | Trnava |
|  | Bašovce | Piešťany | Trnava |
|  | Borovce | Piešťany | Trnava |
|  | Dolný Lopašov | Piešťany | Trnava |
|  | Drahovce | Piešťany | Trnava |
|  | Dubovany | Piešťany | Trnava |
|  | Ducové | Piešťany | Trnava |
|  | Hubina | Piešťany | Trnava |
|  | Chtelnica | Piešťany | Trnava |
|  | Kočín - Lančár | Piešťany | Trnava |
|  | Krakovany | Piešťany | Trnava |
|  | Moravany nad Váhom | Piešťany | Trnava |
|  | Nižná (okr. Piešťany) | Piešťany | Trnava |
|  | Ostrov (okr. Piešťany) | Piešťany | Trnava |
|  | Pečeňady | Piešťany | Trnava |
|  | Piešťany | Piešťany | Trnava |
|  | Prašník | Piešťany | Trnava |
|  | Rakovice | Piešťany | Trnava |
|  | Ratnovce | Piešťany | Trnava |
|  | Sokolovce | Piešťany | Trnava |
|  | Šípkové | Piešťany | Trnava |
|  | Šterusy | Piešťany | Trnava |
|  | Trebatice | Piešťany | Trnava |
|  | Veľké Kostoľany | Piešťany | Trnava |
|  | Veľké Orvište | Piešťany | Trnava |
|  | Veselé | Piešťany | Trnava |
|  | Vrbové | Piešťany | Trnava |
|  | Cerová | Senica | Trnava |
|  | Hradište pod Vrátnom | Senica | Trnava |
|  | Jablonica | Senica | Trnava |
|  | Biely Kostol | Trnava | Trnava |
|  | Bíňovce | Trnava | Trnava |
|  | Bohdanovce nad Trnavou | Trnava | Trnava |
|  | Boleráz | Trnava | Trnava |
|  | Brestovany | Trnava | Trnava |
|  | Bučany | Trnava | Trnava |
|  | Buková | Trnava | Trnava |
|  | Dechtice | Trnava | Trnava |
|  | Dlhá | Trnava | Trnava |
|  | Dobrá Voda | Trnava | Trnava |
|  | Dolná Krupá | Trnava | Trnava |
|  | Dolné Dubové | Trnava | Trnava |
|  | Dolné Lovčice | Trnava | Trnava |
|  | Dolné Orešany | Trnava | Trnava |
|  | Horná Krupá | Trnava | Trnava |
|  | Horné Dubové | Trnava | Trnava |
|  | Horné Orešany | Trnava | Trnava |
|  | Hrnčiarovce nad Parnou | Trnava | Trnava |
|  | Jaslovské Bohunice | Trnava | Trnava |
|  | Kátlovce | Trnava | Trnava |
|  | Košolná | Trnava | Trnava |
|  | Križovany nad Dudváhom | Trnava | Trnava |
|  | Lošonec | Trnava | Trnava |
|  | Majcichov | Trnava | Trnava |
|  | Malženice | Trnava | Trnava |
|  | Naháč | Trnava | Trnava |
|  | Opoj | Trnava | Trnava |
|  | Radošovce (okr. Trnava) | Trnava | Trnava |
|  | Ružindol | Trnava | Trnava |
|  | Smolenice | Trnava | Trnava |
|  | Suchá nad Parnou | Trnava | Trnava |
|  | Šelpice | Trnava | Trnava |
|  | Špačince | Trnava | Trnava |
|  | Šúrovce | Trnava | Trnava |
|  | Trnava | Trnava | Trnava |
|  | Trstín | Trnava | Trnava |
|  | Vlčkovce | Trnava | Trnava |
|  | Zavar | Trnava | Trnava |
|  | Zeleneč | Trnava | Trnava |
|  | Zvončín | Trnava | Trnava |